Guðríður Magnúsdóttir Bergmann húsfreyja , prestkona í Miklaholti í Hnappadalssýslu fæddist 1. október 1807 í Reykjavík og lést 14. júlí 1880 . Foreldrar hennar voru Magnús Ólafsson Bergmann verslunarstjóri í Garðinum , f. 1774 , d. 18. ágúst 1848 , og kona hans Þórunn Teitsdóttir húsfreyja , f. 30. janúar 1776 , d. 14. ágúst 1830 . Guðríður fluttist með fjölskyldu sinni til Eyja um 1811 og ólst upp í Kornhól og á Gjábakka , Hún fluttist með þeim að Skildinganesi 1823 , var vinnukona í „ Kaupmanns A. Gunnarssonar Höndlunarhúsi “ í Keflavík 1835 , en þar bjó þá einnig Geir Bachmann . Þau Geir giftu sig 1836 og voru á Stað í Grindavík 1840 með börnin Stefán Ólaf 4 ára og Sigríði 3 ára . Hjá þeim var þá einnig Margrét systir hennar og Jón bróðir hennar með barnið Guðrúnu á fyrsta ári . 1845 bjuggu þau enn á Stað með börnin tvö og fósturbarnið Guðrúnu Jónsdóttur barn Jóns bróður Guðríðar . Margrét systir hennar var þar vinnukona . Þau voru á Stað í Grindavík 1850 , en Geir fékk Hjarðarholt í Dölum á því ári , fékk Miklaholt í Miklaholtshreppi 1854 . Þar bjuggu þau 1855 með Stefán Ólaf 19 ára hjá sér . Hjá þeim var einnig Ragnhildur Björnsdóttir móðir Geirs , Magnús sonur Jóns bróður hennar og Margrét systir hennar . 1860 sátu þau enn Miklaholt og auk Sigríðar dóttur þeirra voru skyldmenni prests og Guðríðar hjá þeim , Björg systir Geirs og dóttir hennar , Ingibjörg móðursystir hans og Margrét vinnukona systir Guðríðar . Þau voru í Miklaholti 1870 , hann prestur , en bóndinn var Stefán Bachmann sonur þeirra með konu sína og barn á fyrsta ári . Sigríður dóttir þeirra var hjá þeim , og nú var Jón Bergmann bróðir Guðríðar vinnumaður á staðnum , auk annarra tengdra og skyldra . 1880 hafði fækkað af skyldfólki á vegum presthjónanna , en Stefán Ólafur rak búskapinn . Guðríður lést um sumarið 1880 . Geir lét af prestskap á fardögum 1882 , fluttist á Akranes og lést þar 1886 . Maður Guðríðar , ( 30. maí 1836 ) , var sr. Geir Bacmann , f. 17. apríl 1804 , d. 29. ágúst 1886 . Foreldrar hans voru sr. Jón Bachmann prestur á Klausturhólum og kona hans Ragnhildur Björnsdóttir húsfreyja . Börn þeirra voru : 1 . Stefán Ólafur Geirsson Bachmann , bóndi í Miklaholti , síðar smiður á Akranesi , f. 31. maí 1837 , drukknaði í Hoffmannsveðrinu 7 - 8. janúar 1884 . 2 . Sigríður Geirsdóttir vinnukona í Vogatungu í Leirársókn í Borg . 1910 , f. 19. júlí 1838 , d. 19. ágúst 1921 .